અનામિકા ચાર વર્ષ પહેલાં સુમિત સાથે લગ્ન કરીને રાઠોર બન્યાં હતાં આજે દીક્ષા ગ્રહણ કરીને સાધુમાર્ગી જૈન સંપ્રદાયના રામલાલજી મહારાજ સાહેબે એમને નવું નામ ‘અનકારશ્રીજી’ આપ્યું છે. સુમિત અને અનામિકાની દીકરી ઈભ્યા છેલ્લા એક મહિનાથી અનામિકાનું મોસાળ એટલે કે રાજસ્થાનના ચિતોડગઢના કપાસણમાં જ રહે છે. અનામિકાનાં પિતા અશોક ચંડાલિયા જાણીતા રાજકારણી છે અને જિલ્લા ભાજપના અધ્યક્ષ પણ રહી ચૂક્યા છે. ઈભ્યાની કાયદેસર વાલીપણાની જવાબદારી પણ અશોક ચંડાલિયાના પરિવારે સ્વીકારી છે. સુરતના બાળ સુરક્ષા અધિકારી સમક્ષ સમગ્ર કાયદાકીય પ્રક્રિયા પૂર્ણ થયા બાદ આજે સવારે અનામિકાની દીક્ષા થઈ હતી.